Møvig

Møvig er en gammel gård og et strøk i bydelen Voiebyen i Kristiansand kommune i Agder. Møvig er et gammelt kyststed med egen ungdomsskole (Møvig skole). Møvig glir over i strøket Sjøstrand som har barneskole, og skolene er kjerneområdet for idrettsklubben IK Våg.

Møvig brygge var tidligere endeholdeplass for buss med overgang til båt for transport til Flekkerøy frem til 1989 da Flekkerøytunnelen ble åpnet. 300 meter sørvest for Møvig brygge ligger Fredriksholm festning.

Ytterst på Møvig, utenfor Kroodden,  finner man i vest Møvik fort, som ble bygget opp av den tyske okkupasjonsmakten under 2. verdenskrig. En betydelig del av området brukes i dag som museumKanonmuseet . mens resten er åpent for turgåere. Dette er et av landets best bevarte kanonanlegg fra krigen, med komplett 38 cm kanontårn, ammunisjons- og ladeanlegg, verksted, kontorer og forlegninger. Her var også Møvig fangeleir hvor nærmere hundre sovjetiske krigsfanger ble holdt innesperret som tvangsarbeidere.

Referanser

Eksterne lenker


Kategori:Vågsbygd
Kategori:Bydeler i Kristiansand
Kategori:Tidligere fergesteder i Vest-Agder